open-index/open-wikipedia-markdown huggingface dataset:
Ένα Αξέχαστο Καλοκαίρι

Το ***Ένα Αξέχαστο Καλοκαίρι*** (γαλλικά: ***Un été inoubliable***, ρουμανικά: ***O vară de neuitat***, διεθνής τίτλος: ***An Unforgettable Summer***) είναι μία γαλλική - ρουμανική, αισθηματική, δραματική ταινία του 1994, σε σκηνοθεσία, σενάριο και συμπαραγωγή Λουτσιάν Πιντίλε. Το σενάριο βασίστηκε σε βιβλίο του Πέτρου Ντουμιτρίου. Πρωταγωνιστεί η Βρετανίδα ηθοποιός Κριστίν Σκοτ Τόμας, ενώ την πλαισιώνουν οι Γκλοντιού Μπλον και Μαρσέλ Ιούρες. Η πλοκή της ταινίας επικεντρώνεται στη αριστοκράτισσα Marie-Thérèse Von Debretsy, γεννημένη στην Ουγγαρία, η οποία προσπαθεί να σώσει Ρουμάνους στρατιώτες που είναι έτοιμοι προς εκτέλεση.

Η ταινία έκανε πρεμιέρα τον Μάιο του 1994, στο Φεστιβάλ Κανών, ενώ από τον Ιούνιο του ίδιου έτους κυκλοφόρησε και στις κινηματογραφικές αίθουσες της χώρας. Σε άλλες περιοχές, όπως στις ΗΠΑ, η ταινία έκανε περιορισμένες κυκλοφορίες. Σκηνές τις ταινίες γυρίστηκαν στη Γαλλία και στη Ρουμανία. Επίσης, θεωρείται μία από τις σημαντικότερες ταινίες του σκηνοθέτη, μαζί με την *Balanţa*. Την ταινία, ωστόσο, ακολούθησαν καλές κριτικές, οι οποίες όμως δεν τις εξασφάλισαν εισπρακτική επιτυχία. Το έργο διαθέτει κάποιες καλές κριτικές σε διάφορα διαδικτυακά σάτι, για παράδειγμα sτο IMDb κατέχει 7.5 βαθμολογία στα 10, ενώ σε παρόμοιο σάιτ, το Rotten Tomatoes κατέχει βαθμολογία 71% στα 100, από 65 κριτικές. Η διανομή της ταινίας έγινε από την MK2 Productions. Ενώ η χρηματοδότησή της από το Eurimages, του Συμβουλίου της Ευρώπης.

Το 1994, στο Φεστιβάλ Κανών, υπήρξε υποψήφια για Χρυσό Φοίνικα, βραβείο που έχασε από την ταινία Pulp Fiction, του Κουέντιν Ταραντίνο. Το 1996, υπήρξε υποψήφια στο *Italian National Syndicate of Film Journalists*, για το βραβείο *European Silver Ribbon*, χωρίς όμως να το κερδίσει. Η ταινία ολοκληρώθηκε κατά τη διάρκεια των Γιουγκλοσαβικών πολέμων. Μερικά από τα θέματα που θίγει είναι η ξενοφοβία και ο κρατικός έλεγχος, από τον οποίον δύσκολα ξεφεύγεις. Παρόλα αυτά, πολλές φορές χαρακτηρίζεται ως μία ετυμηγορία της ρουμανικής ιστορίας, καθώς και των προβλημάτων που μαστίζουν τα Βαλκάνια γενικότερα.

## Δείτε επίσης

* Το καλοκαίρι στην τέχνη και τη λαϊκή κουλτούρα

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1994
Κατηγορία:Ρουμανόφωνες ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Ρουμανικές ταινίες
Κατηγορία:Γαλλικές ταινίες της δεκαετίας 1990
Κατηγορία:Γαλλικές δραματικές ταινίες
Γλώσσα Μολ

Η γλώσσα **Μολ** (ISO 639-3: *alx*, Ethnologue: *Amol*, Glottolog: *amol1235*), επίσης γνωστή ως *Αμόλ*, *Αλατίλ*, ή *Αρού*, είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην επαρχία Σανταούν, και σύμφωνα με την απογραφή του 2000 είχε 270 ομιλητές.

## Παραπομπές


Μ
Γλώσσα Ουράτ

Η γλώσσα **Ουράτ** (ISO 639-3: *urt*, Ethnologue: *Urat*, Glottolog: *urat1244*) είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην περιοχή του ανατολικού Σεπίκ και, σύμφωνα με την απογραφή του 2003, είχε 6.300 ομιλητές.

## Παραπομπές


Ο
Γλώσσα Ουανάπ

Η γλώσσα **Ουανάπ** (ISO 639-3: *wnp*, Ethnologue: *Wanap*, Glottolog: *wana1268*), επίσης γνωστή ως *Καγίκ* (*Kayik*), είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην επαρχία Σανταούν, και σύμφωνα με την απογραφή του 2003 είχε 1.070 ομιλητές.

## Παραπομπές


Ο
Ασλανίδης

Το επώνυμο **Ασλανίδης/Ασλανίδου** πιθανόν αναφέρεται στους:

* Αχιλλέας Ασλανίδης (γενν. 1950), Έλληνας πρώην διεθνής ποδοσφαιριστής
* Κυριάκος Ασλανίδης (γενν. 2002), Έλληνας ποδοσφαιριστής
* Κωνσταντίνος Ασλανίδης (πέθανε το 1984), Έλληνας στρατιωτικός
* Μελίνα Ασλανίδου (γενν. 1974), Ελληνίδα τραγουδίστρια
Γλώσσα Κόμπιο

Η γλώσσα **Κόμπιο** (ISO 639-3: *xbi*, Ethnologue: *Kombio*, Glottolog: *komb1272*), γνωστή και ως *Εντανγκέν*, είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην επαρχία του ανατολικού Σεπίκ, και σύμφωνα με την απογραφή του 2003 είχε 3.000 ομιλητές, ενώ υπήρχε τάση μείωσης της χρήσης της με υιοθέτηση της γλώσσας Τοκ Πισίν. Διάλεκτοι της γλώσσας είναι η Ουαμπουκουάμπ (*Wampukuamp*), Γιανιμόι (*Yanimoi*), Ουαμπουρούν (*Wampurun*), ενώ η Μουι (*Mwi*) έχει τον μεγαλύτερο βαθμό διαφοροποίησης από όλες τις διαλέκτους.

## Παραπομπές


## Εξωτερικοί σύνδεσμοι
*  Henry, Joan. 1992. Kombio Grammar Essentials. Summer Institute of Linguistics.

Κ
Γλώσσα Αουχελάουα

Η **γλώσσα Αουχελάουα **είναι Αυστρονησιακή γλώσσα που ομιλείται στην νήσο Νουακάτα και στο νοτιοανατολικό άκρο του νησιού Νόρμανμπι, στην περιφέρεια Μιλν Μπέι στηνΠαπούα Νέα Γουινέα. Το 1998, η γλώσσα είχε περίπου 1.200 ομιλητές, από τους οποίους το 30% ήταν μονόγλωσσοι σε αυτήν την γλώσσα.

Το ποσοστό αλφαβητισμού για τους μητρικούς ομιλητές της γλώσσας είναι 85%. Την περίοδο 1986-1993, μεταφράστηκαν τμήματα της Αγίας Γραφής. 

## Παραδείγματα της γλώσσας Αουχελάουα
Α: Auge, yauwedo. Haidova u lalau;
(Φίλε μου, γεια σου. Πού πηγαίνεις;)

Β: Ε lalau oyai. Yagu oya vauvauna ya tudai. Owa haidova u lau;
(Πηγαίνω στον κήπο. Σκάβω τον νέο μου κήπο. Εσύ που πήγες;)

Α: Ya dobi gogowai yada bada ehebo ya ita. Teina gona sabate mata yana vada vauvauna ya abi. (Πήγα στο χωριό για να δω έναν από τους θείους μας. Την επόμενη εβδομάδα θα χτίσω το νέο του σπίτι.)

Β: Yau dova nuwanuwagu yada bada ya hagui. Ebe u dobi u vada abi, u lauma u vaigau ta dobi ta paihowa. (Θέλω και εγώ να βοηθήσω τον θείο σου. Όταν κατέβεις κάτω για να χτίσεις το σπίτι, έλα να με πάρεις και να πάμε να δουλέψουμε.)

Α: Ausala. Mata ta itago. (Καλά. Τα λέμε.)

## Σύστημα γραφής
Η γλώσσα Αουχελάουα γράφεται με το λατινικό αλφάβητο. Περίπου το 85% των ομιλητών της γλώσσας είναι εγγράμματοι.

## Παραπομπές


Α
Λίνα Κοστένκο

Η **Λίνα Κοστένκο** (ουκρανικά: *Ліна Василівна Костенко*, 19 Μαρτίου 1930) είναι ουκρανίδα ποιήτρια και συγγραφέας, η οποία τιμήθηκε με το Εθνικό Βραβείο Σεβτσένκο το 1987. Είναι μία από τους κύριες εκπροσώπους του ουκρανικού κινήματος ποιητών της δεκαετία του 1960. Η ομάδα αυτή ξεκίνησε να γράφει και να εκδίδει συλλογές ήδη από το τη δεκαετία του 1950. Κατά την περίοδο αυτή, εξέδωσε σε γνωστά ουκρανικά περιοδικά τα πρώτα ποιήματά της και η Κοστένκο. Δύο χρόνια μετά το Εθνικό Βραβείο Σεβτσένκο, το 1989, έλαβε άλλο ένα βραβείο, το Βραβείο Antonovych. Το 1994, έλαβε και το βραβείο Petrarch.

Η Κοστένκο γεννήθηκε το 1930 στο Ρζίστσιβ, περιοχή του Κιέβου, της Σοβιετικής Ένωση. Γεννήθηκε και μεγάλωσε σε οικογένεια καθηγητών. Αργότερα, η οικογένειά της μετακόμισε στο Κίεβο, από όπου τελείωσε τη δευτεροβάθμια εκπαίδευση. Το 1956 αποφοίτησε με αριστείο από το Ινστιτούτο Λογοτεχνίας Μαξίμ Γκόρκι στη Μόσχα. Μετά την αποφοίτησή της κυκλοφόρησε τρεις ποιητικές συλλογές, το 1957, το 1958 και το 1961. Οι συλλογές αυτές έγιναν ταχύτατα δημοφιλείς στο ουκρανικό αναγνωστικό κοινό. Τα προβλήματά της με το καθεστώς επιβράδυναν τις επόμενες κυκλοφορίες της.

Το 1977, μετά από κενό 16 ετών, κυκλοφόρησε άλλη μία μεγάλη ποιητική συλλογή. Ακολούθως κυκλοφόρησε πολλές ακόμα συλλογές, καθώς και το παιδικό βιβλίο, *The Lilac King*. Το 1979 κυκλοφόρησε ένα από τα σπουδαιότερα έργα της, το ιστορικό μυθιστόρημα *Marusia Churai*, το οποίο έχει ως επίκεντρο μία ουκρανίδα τραγουδίστρια του 17ου αιώνα. Το 2010, κυκλοφόρησε το μυθιστόρημα *Notes of a Ukrainian Madman*, το οποίο την επόμενη χρονιά έγινε best-seller στην Ουκρανία. Η τελευταία της κυκλοφορία ήταν η συλλογή *Berestechko*.

Το 1999 έγινε επίτιμος καθηγήτρια του Πανεπιστημίου Kyiv-Mohyla Academy. Έχει αρνηθεί τον τίτλο του *Ήρωα της Ουκρανίας*. Το 2015, ένας μικρός πλανήτης, ο *290127 Linakostenko*, πήρε το όνομά του από την Κοστένκο. Έργα της έχουν μεταφραστεί σε πολλές γλώσσες μεταξύ των οποίων η γαλλική, η εσθονική, η αγγλική, η γερμανική, η πολωνική και η τσεχική.

## Σημαντικά έργα
**Rays of the Earth* (1957)
**Sails* (1958)
**Wandering of the Heart* (1961)
**On the Shore of the Eternal River* (1977)
**Originality* (1980)
**Marusia Churai* (1979)
**Garden of Unthawed Sculptures* (1987)
**The King of the Lilacs* (1987)
**Selected Works* (1989)
**Notes of a Ukrainian Madman* (2010)

## Παραπομπές


## Εξωτερικοί σύνδεσμοι
* Poems of Kostenko 
* Ukrainian art songs on poetry of Lina Kostenko

Κατηγορία:Ουκρανοί ποιητές
Κατηγορία:Ουκρανοί μυθιστορηματογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Αποδέκτες του Εθνικού Βραβείου Σεβτσένκο
Διεθνές Φεστιβάλ Κινηματογράφου Οδησσού

Το **Διεθνές Φεστιβάλ Κινηματογράφου Οδησσού** (ουκρανικά: *Одéський міжнарóдний кінофестивáль*, αγγλικά: *Odessa International Film Festival*) είναι ένα ετήσιο κινηματογραφικό φεστιβάλ, το οποίο γίνεται στα μέσα του Ιουλίου. Η πρώτη τελετή του Φεστιβάλ έγινε μεταξύ 16 Ιουλίου και 24 Ιουλίου το 2010. Αν και το Φεστιβάλ είναι βραχύβιο, οι διοργανωτές έχουν μεγάλες βλέψεις, καθώς θέλουν να εξελιχθεί ως ένα από τα σπουδαιότερα της Ανατολικής Ευρωπής, εφάμιλλο με αυτό των Κανών. Σημερινός πρόεδρος του Φεστιβάλ είναι η Βικτόρια Τιγκίπκο.

Στο πρώτο φεστιβάλ που έγινε το 2010, προβλήθηκαν πάνω από 50 ταινίες. Ο κύριος χώρος του Φεστιβάλ είναι η αίθουσα *Rodina*. Πέρα από την προβολή ταινιών, το Φεστιβάλ πραγματοποιεί κι άλλο γεγονότα. Τις μέρες του Φεστιβάλ, πολλοί χώροι της Οδησσού χρησιμοποιούνται για τις ανάγκες του και την προώθησή του. Το πρώτο φεστιβάλ το παρακολούθησαν 40 χιλιάδες θεατές, ενώ στο δεύτερο, ο αριθμός αυτός σχεδόν διπλασιάστηκε, παρακολουθώντας το Φεστιβάλ, 70 χιλιάδες θεατές. Το Φεστιβάλ επίσης, διατηρεί και το πρότζεκτ *Summer Film School*, στο οποίο γίνεται μια σειρά από σεμινάρια επάνω στον κινηματογράφο, μερικοί γνωστοί ηθοποιοί έχουν δώσει μαθήματα εκεί όπως ο Τζον Μάλκοβιτς. Περισσότερο αφορά μαθητές κινηματογραφικών σχολείων.

Στο μη διαγωνιστικό μέρος, λαμβάνει χώρα ένα από τα διασημότερα γεγονότα του Φεστιβάλ, καθώς το *Petemkin Steps*, γίνεται αίθουσα προβολής, μάλιστα το 2011, είχε προβληθεί το αριστούργημα της 7ης τέχνης, *[[Μετρόπολις]]*, παρακολουθώντας το περί του 2 χιλιάδες θεατές. Στο διαγωνιστικό μέρος του Φεστιβάλ λαμβάνουν μέρος 14 ταινίες, οι οποίες έχουν επιλεχθεί από την επιτροπή του, οι οποίοι είναι κριτικοί κινηματογράφου, σκηνοθέτες, παραγωγοί και διάφοροι καλλιτέχνες. Το βραβείο του Φεστιβάλ ονομάζεται *The Golden Duke*, το οποίο δίνεται σε τρεις κατηγορίες: στην Καλύτερη Ταινία, στην Καλύτερη Σκηνοθεσία, καθώς και στους Καλύτερους Άνδρες και Γυναίκες Ηθοποιούς. Έχει τύχει η επιτροπή να δώσει άλλα δύο βραβεία: το Σπέσιαλ και των Θεατών. Μερικά από τα γεγονότα που λαμβάνουν χώρα κατά τη διάρκεια του Φεστιβάλ, αφορούν διάφορα πάρτι σε κέντρα και σε ρεστοράν. 

## Νικητές
Έως τώρα έχουν δοθεί τα εξής βραβεία σε ταινίες: 

* **2010**: *Minors under 16...* σε σκηνοθεσία Άντρεϊ Κάβουν (Ρωσία)
* **2011**: *Tomboy* σε σκηνοθεσία Σελίν Σκιαμά (Γαλλία)
* **2012**: *Broken* σε σκηνοθεσία Ρούφους Νόρις (Μεγάλη Βρετανία)
* **2013**: *Geograf Globus Propil* σε σκηνοθεσία Αλεξάντερ Βελεντίσκι (Ρωσία)
* **2014**: *Zero Motivation* σε σκηνοθεσία Τάλια Λαβίε (Ισραήλ)
* **2015**: *[[Ατίθασες (ταινία)|Ατίθασες]]* σε σκηνοθεσία  Ντενίζ Γκάμζε Εργκιουβέν (Γαλλία, Κατάρ, Γερμανία, Τουρκία)
* **2016**: *Burn Burn Burn* σε σκηνοθεσία Κάνια Μπάτον (Μεγάλη Βρετανία)

## Παραπομπές


## Εξωτερικοί σύνδεσμοι

* 
* Odessa International Film Festival аt Facebook
* Odessa International Film Festival's Channel at YouTube

Κατηγορία:Φεστιβάλ κινηματογράφου
Ίνγκεμποργκ του Κιέβου

Η **Ίνγκεμποργκ Μστισλάβνα του Κιέβου** (πέθανε μετά το 1137) ήταν Ρωσίδα πριγκίπισσα κόρη του Μστισλάβ Α΄ του Κιέβου και της Χριστίνας Ίνγκεσνταττερ της Σουηδίας, που παντρεύτηκε τον διάσημο Δανό πρίγκηπα Κνούτο Λαβάρντ (1116) ένας γάμος που τακτοποιήθηκε από την θεία της από μητέρα Μαργαρίτα Φρέντκουλλα σύζυγο του Νιλς της Δανίας. Προσπάθησε να αποτρέψει τον σύζυγο της να πάει στο δάσος του Χάραλντστεντ όπου δολοφονήθηκε από τον ξάδελφο του Μάγκνους Α΄ της Σουηδίας (1131) αλλά χωρίς επιτυχία. Η Ίνγκεμποργκ αναφέρεται για τελευταία φορά στις ιστορικές πηγές όταν αρνήθηκε την πρόταση της Χριστιανής Σβέντσεν να ανακηρυχθεί μονάρχης ο γιος της μετά τον θάνατο του Ερρίκος Β΄ της Δανίας (1137), από τότε δεν υπάρχει καμιά αναφορά γι'αυτήν είναι άγνωστη και η ημερομηνία θανάτου της.

## Κληρονόμοι
Με τον σύζυγο της Κνούτο Λαβάρντ παιδιά της ήταν :

* Μαργαρίτα
* Χριστίνα της Δανίας, βασίλισσα της Νορβηγίας
* Κατερίνα
* Βάλντεμαρ Α΄ της Δανίας

## Παραπομπές


## Πηγές
*Ingeborg i Carl Frederik Bricka, Dansk biografisk Lexikon (första utgåvan, 1894)

Κατηγορία:Οίκος των Έστριντσεν
Τριοξείδιο του άνθρακα

μικρογραφία|Τα τρία ισομερή τριοξείδια του άνθρακα:C<sub>s</sub>, Δ<sub>3h</sub>, και C<sub>2v.</sub>
**Το τριοξείδιο του άνθρακα **(**CO<sub>3</sub>**) είναι ασταθές οξείδιο του άνθρακα. Ανήκει στους οξάνθρακες. Υπάρχουν τρία (3) πιθανά  ισομερή του τριοξειδίου του άνθρακα, με μοριακές συμμετρίες σημειακών ομάδων*  C<sub>s</sub>*, *Δ<sub>3h</sub>*, και *C<sub>2v</sub>*, που μελετήθηκαν περισσότερο με θεωρητικές μεθόδους. Από αυτές, η κυκλική μορφή συμμετρίας *C<sub>2v</sub>*, που με βάση την ονοματολογία των ετεροκυκλικών ενώσεων  ονομάζεται «διοξιρανόνη», έχει αποδειχθεί σταθερότερη, ώστε να είναι η βασική κατάσταση του μορίου, ενώ οι άλλες δύο (2) ισομερείς δομές είναι ασταθέστερες δομές τύπου υπεροξειδικής δίριζας, και αντιστοιχούν σε διεγερμένες καταστάσεις. Έχουν προταθεί και διμερείς (C2O6) θεωρητικές καταστάσεις, με δομές εξαμελούς δακτυλίου, όπως, επίσης, έχει διατυπωθεί και η πρόταση για ισομερή (με τον τύπο CO3) δομική κατάσταση O=C=O+-O-, που περιέχει δομές συντονισμού παρόμοιες με αυτές του όζοντος (O3: O=O+-O-). Όμως, πρακτικά η ύπαρξη των τελευταίων δομών δεν έχει (ακόμη τουλάχιστον) αποδειχθεί.

Το τριοξείδιο του άνθρακα είναι ασταθές αλλά ηλεκτρικά μη φορτισμένο χημικό είδος και δεν πρέπει να συγχέεται με το σταθερό αλλά ηλεκτρικά φορτισμένο ανθρακικό ανιόν (CO32−).

Το τριοξείδιο του άνθρακα μπορεί να παραχθεί, για παράδειγμα στη ζώνη ολίσθησης μιας αρνητική ηλεκτρικής εκκένωσης στέμματος, με αντιδράσεις μεταξύ διοξειδίου του άνθρακα (CO2) και ατομικού οξυγόνου (|Ο|), το οποίο δημιουργείται, με τη σειρά του, από το μοριακό (δι)οξυγόνο και ελεύθερα ηλεκτρόνια, σε κατάσταση πλάσματος.

Μια άλλη μέθοδος παραγωγής του τριοξειδίου του άνθρακα που έχει αναφερθεί είναι η φωτόλυση όζοντος διαλυμένου σε υγροποιημένο διοξείδιο του άνθρακα ή σε μείγματα διοξειδίου του άνθρακα και εξαφθοριούχου θείου (SF6), σε θερμοκρασίες της τάξης των -45°C, ακτινοβολημένα με φως μήκους κύματος 253,7 nm. Ο σχηματισμός του τριοξειδίου του άνθρακα διαπιστώνεται, αλλά φαίνεται να διασπάται αυθόρμητα, με βάση τη διασπαστική οδό:
\mathrm{2CO_3 \xrightarrow{} 2CO_2 + O_2}
Έχει διάρκεια ύπαρξης πολύ μικρότερη από 1 λεπτό.

Το τριοξείδιο του άνθρακα μπορεί επίσης να παραχθεί με εμφύσιση όζοντος σε ξηρό πάγο (στερεό CO2), ενώ έχει επίσης ανιχνευθεί και μετά από αντιδράσεις μεταξύ μονοξειδίου του άνθρακα (CO) και διοξυγόνου (Ο2).

## Σημειώσεις και αναφορές


Κατηγορία:Ανόργανες ενώσεις άνθρακα
Κατηγορία:Οξείδια
Κατηγορία:Ασταθείς ενώσεις
Τζέιμς Κακαλιός

Ο **Τζέιμς Κακαλιός** (*James Kakalios*, γενν. 1958) είναι Αμερικανός φυσικός, καθηγητής στο Πανεπιστήμιο της Μινεσότα. Στην  επιστημονική κοινότητα είναι γνωστός για τις έρευνές του στους άμορφους ημιαγωγούς, τα κοκκώδη υλικά και τον θόρυβο 1/f, αλλά στο γενικό κοινό είναι γνωστός ως ο συγγραφέας του βιβλίου *The Physics of Superheroes* («Η φυσική των υπερηρώων», 2005), το οποίο εξετάζει τους υπερήρωες των περιοδικών κόμικς από την πλευρά της βασικής φυσικής.

Ο Τζέιμς Κακαλιός, που πήρε το διδακτορικό του από το Πανεπιστήμιο του Σικάγου το 1985, άρχισε τη συλλογή περιοδικών και βιβλίων κόμικς από την εποχή που ήταν μεταπτυχιακός φοιτητής, ως έναν τρόπο να ελαφραίνει το άγχος του. Στη Μινεσότα δίδαξε ένα σεμινάριο για πρωτοετείς φοιτητές που εστίαζε στη φυσική των υπερηρώων ως ένα κίνητρο για τους φοιτητές να σκεφθούν για τη φυσική.

Το σεμινάριο σημείωσε μεγάλη επιτυχία, οδηγώντας σε άρθρα σε περιοδικά όπως το *[[People]]*, και στη συγγραφή του ομώνυμου βιβλίου. Στις διαλέξεις του Κακαλιός αγαπημένα παραδείγματα είναι π.χ. το αν μπορεί ο Σούπερμαν να εκτελεί άλματα πάνω από ψηλά κτίρια και τι μάς λέει αυτό για τον πλανήτη καταγωγής του, οι υψηλής ταχύτητας δράσεις του Φλας και το πρόβλημα συρρικνώσεως του Έιτομ. Η ανάλυσή του για τον θάνατο της Γκουέν Στέισυ (της φιλενάδας του Spider-Man) εντάχθηκε τελικώς στην υπόθεση μιας νέας ιστορίας του ήρωα.

Ο Κακαλιός έχει τη γνώμη ότι η λιγότερο ρεαλιστική πλευρά του κόσμου των κόμικς είναι συχνά η κοινωνιολογία τους. Σημειώνει ότι οι πεζοί δεν εκφέρουν συνήθως μακρούς μονολόγους περιγράφοντας το κάθε τι γύρω τους.

Ο Τζέιμς Κακαλιός ορίσθηκε από το Πανεπιστήμιο της Μινεσότα ως ένας από τους 50 «Nifty Fifty» Ομιλητές του Φεστιβάλ Επιστήμης και Μηχανικής των ΗΠΑ, που μίλησαν για το έργο και τη σταδιοδρομία τους σε μαθητές γυμνασίων και λυκείων τον Οκτώβριο του 2010. Το νέο του βιβλίο, *Η φυσική της καθημερινότητας*, θα κυκλοφορήσει στις ΗΠΑ και στην Ελλάδα μέσα στο 2017.

## Παραπομπές


Κατηγορία:Αμερικανοί φυσικοί
Κατηγορία:Αμερικανοί πανεπιστημιακοί
Μάργκαρετ Σαμπίρια

Η **Μάργκαρετ Σαμπίρια** (στα δανέζικα: *Margrethe Sambiria*, *Sambirsdatter* or *Margrethe Sprænghest,* περίπου 1230 - 1282) ήταν βασίλισσα της Δανίας λόγω του γάμου της με τον Δανό βασιλιά Χριστόφορο Α΄ και αντιβασίλισσα - κηδεμόνας του ανήλικου γιου της Έρικ Ε. Ήταν κόρη του Σάμπορ Β΄ της Πομερανίας από τον Οίκο των Σαμποριδών, που κυβερνούσε την Πομερανία-Νταντσκ και της συζύγου του Ματθίλδης του Μεκλεμβούργου. Η μητέρα της προερχόταν από τη Σκάνια και οι γονείς της ανήκαν στην υψηλή αριστοκρατία της ανατολικής Δανίας· το όνομά της ήταν σπάνιο στην πατρίδα του πατέρα της στην Πομερελία και σχετίζεται περισσότερο με τις σχέσεις της οικογένειας της μητέρας της με την Σκανδιναβία από παλαιότερα.

Η Μάργκαρετ παντρεύτηκε τον πρίγκιπα της Δανίας Χριστόφορο το 1248, νεότερο γιο του Βάλντεμαρ Β΄ της Δανίας και της δεύτερης συζύγου του Μπερενγκάριας της Πορτογαλίας. Ανέβηκε στον θρόνο της Δανίας το 1252 μετά την δολοφονία τού δεύτερου αδελφού τού Άβελ και στέφθηκε μαζί του βασίλισσα.

## Βασιλομήτωρ του γιου της Έρικ
Ο σύζυγός της απεβίωσε στις 29 Μαΐου 1259, πιθανόν από δηλητηρίαση, και τον διαδέχθηκε ο γιος τους Έρικ, παρά τα ισχυρότερα δικαιώματα τα οποία είχαν στον θρόνο οι γιοι του κουνιάδου της Άβελ της Δανίας, οι οποίοι είχαν αποκλειστεί από τον πάπα λόγω του πατέρα τους. Η Μάργκαρετ ήταν αντιβασίλισσα της Δανίας και κηδεμόνας μέχρι την ενηλικίωση του γιου της το 1264. Προσπάθησε να εξασφαλίσει τον θρόνο της Δανίας για τον γιο της και τους απογόνους του, είχε την υποστήριξη του πάπα, αλλά ήρθε αντιμέτωπη με τη σκληρή αντίδραση, όπως και ο σύζυγός της, του αρχιεπισκόπου της Δανίας Ιακώβου Έρλεντσεν. Το 1261, η ίδια και ο γιός της αιχαλωτίστηκαν από τον Έρικ Α΄, γιο του Άβελ και δούκα του Σλέσβιχ, αλλά σύντομα κατάφεραν να δραπετεύσουν με την βοήθεια του Αλβέρτου του Μπράουνσβαϊγκ.Το 1263, λόγω νέου πολέμου που ξέσπασε με τον δούκα του Σλέσβιχ, η Μάργκαρετ με επιστολή της ζήτησε από τον Πάπα να επιτρέψει τη διαδοχή στο θρόνο της Δανίας σε μία από τις κόρες της, σε περίπτωση που ο γιος της πέθαινε χωρίς απογόνους. Ο πάπας συμφώνησε, αλλά η διάταξη αυτή δεν χρειάστηκε να εφαρμοστεί ποτέ.

Το 1270 η Μάργκαρετ ίδρυσε και δώρισε πολλά χρήματα στο αβαείο του Τιμίου Σταυρού στο Ρόστοκ. Περιγράφεται σαν πεφωτισμένη και πολύ ενεργητική γυναίκα. Τάφηκε στο αβαείο των Κιστερκιανών του Ντόμπεραν στις Βαλτικές ακτές της Γερμανίας. 

## Οικογένεια
Τα παιδιά της με τον σύζυγο της βασιλιά της Δανίας Χριστόφορο Α' ήταν:
* Έρικ Ε΄ βασιλιάς της Δανίας.
* Νιλς, απεβ. νέος (1259).
* Βάλντεμαρ, απεβ. νέος.
* Ματθίλδη (1250 - 1300).
* Μαργαρίτα (1257 - 1306).

## Παραπομπές


## Πηγές
*Pyl, Theodor (1884). "Margaretha, Duchess of Eastern Pomerania"
*Unverhau, Henning (1990). "Margarethe Sambiria of Pomerelia" (in German). Historischen Kommission bei der Bayerischen Akademie der Wissenschaften. Retrieved 29 August 2012.

## Εξωτερικοί σύνδεσμοι

* O γύρος του Μίνστερ

Κατηγορία:Βασίλισσες της Δανίας
Κατηγορία:Βασιλομήτωρ
Γεωργόπουλος

Το ελληνικό επώνυμο **Γεωργόπουλος** μπορεί να αναφέρεται σε κάποιο από τα παρακάτω πρόσωπα:

* Αναστάσιος Γεωργόπουλος, αγωνιστής στην Επανάσταση του 1821
* Αντώνιος Γεωργόπουλος (γενν. 1903), δασολόγος
* Βασίλης Γεωργόπουλος (γενν. 1956), ποδοσφαιριστής και προπονητής
* Γιάννης Γεωργόπουλος (1946-2014), ποδοσφαιριστής
* Γιώργος Γεωργόπουλος (γενν. 1907)
* Γιώργος Γεωργόπουλος (γενν. 1989), πυγμάχος
* Δανιήλ Γεωργόπουλος, Φιλικός και ιεροδιδάσκαλος
* Δημήτρης Γεωργόπουλος (1943-2023), πολιτικός και βουλευτής ΠΑΣΟΚ το 1996-2000
* Ιωάννης Γεωργόπουλος, αγωνιστής στην Επανάσταση του 1821
* Κωνσταντίνος Λ. Γεωργόπουλος (1913-2004), νομομαθής και συγγραφέας-δημοσιογράφος
* Μελέτιος Γεωργόπουλος (1878-1962), καθηγητής της ιατρικής σχολής του Πανεπιστημίου Αθηνών
* Νικόλαος Γεωργόπουλος (γενν. 1937), αθλητής του στίβου
* Παναγιώτης Γεωργόπουλος (γενν. 1928), διευθυντής φωτογραφίας κινηματογραφικών ταινιών
* Σπύρος Γεωργόπουλος (1889-;), δημοσιογράφος
* Σπύρος Γεωργόπουλος (20ός αι.), βιολόγος
* Σταύρος Γεωργόπουλος, αγωνιστής στην Επανάσταση του 1821
Αγία Σωτήρα Μεσσηνίας

Με την ονομασία **Αγία Σωτήρα Μεσσηνίας** μπορεί να αναφέρονται οι εξής οικισμοί:

*Αγία Σωτήρα Μεσσήνης, οικισμός της Δημοτικής Ενότητας Πεταλιδίου, του Δήμου Μεσσήνης.
* Αγία Σωτήρα Τριφυλίας Μεσσηνίας, οικισμός της Δημοτικής Ενότητας Γαργαλιάνων, του Δήμου Τριφυλίας.
Μαρτσέλο Ντελ Μπέλο

Ο **Μαρτσέλο ντελ Μπέλο** (*[[ιταλικά]] : Marcello Del Bello*)  (Ρώμη 25 Δεκεμβρίου 1921), είναι Ιταλός πρώην πρωταθλητής της αντισφαίρισης, μεγαλύτερος αδελφός του επίσης αντισφαιριστή Ρολάντο ντελ Μπέλο.

Στο απλό έφτασε στα προημιτελικά του Ρολάν Γκαρός το 1948, στο τρίτο γύρο του Γουίμπλεντον το 1949 και στον δεύτερο γύρο στο Αμερικανικό Όπεν του 1949. Στο διπλό με συμπαίκτη τον Τζιάνι Κουτσέλι τέσσερις φορές έφτασε στα προημιτελικά, τόσο στο Ρολάν Γκαρός (1947, 1948, 1949, 1952) όσο και στο Γουίμπλεντον (1948, 1949, 1951, 1952), στο Αμερικάνικο όπεν το 1949 ήταν στα ημιτελικά,πάντα με συμπαίκτη τον Κουτσέλι.

Στο Κύπελλο Ντέιβις με την Ιταλία αγωνίστηκε την περίοδο 1946-1954, κέρδισε 8 και έχασε 6 αγώνες στο απλό, κέρδισε 20 αγώνες και έχασε 5 στο διπλό.

Κέρδισε το ιταλικό πρωτάθλημα το 1940 και τον τίτλο δύο φορές στο διπλό με τον Κουτσέλι διαδοχικά το 1940-1945 και το 1950, το 1952 και το 1953, κέρδισε επίσης το μικτό διπλό, το 1941, το 1942 και το 1953.

## Παραπομπές


Κατηγορία:Ιταλοί αθλητές της αντισφαίρισης
Βρυσόμηλος Μεσσηνίας

Ο **Βρυσόμηλος** ή η *Αγία Σωτήρα* ή *Βρυσόμυλος* (συχνή αναφορά), είναι πολύ μικρός παραθαλάσσιος οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία

Ο οικισμός βρίσκεται νότια των Γαργαλιάνων, κοντά στην *Παραλία της Αγιά Σωτήρας*,  η οποία πήρε το όνομά της από το κοντινό σε αυτήν εκκλησάκι της *Μεταμόρφωσης του Σωτήρος*, σε υψόμετρο 5 μέτρα από τη θάλασσα. Σε απόσταση περίπου 100 μέτρων από τον οικισμό βρίσκεται η παραλία της Αγιά Σωτήρας και οι ακτές του Ιονίου Πελάγους. Η απόστασή του οικισμού από τους Γαργαλιάνους είναι περίπου 7,5 χιλιόμετρα και από τον Μάραθο περίπου 6,5 χιλιόμετρα.

## Ιστορία
Ο *Βρυσόμηλος* ή η *Αγία Σωτήρα* είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στη δημοτική κοινότητα Γαργαλιάνων, και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με τη συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κοντά στην περιοχή του οικισμού, στη θέση "Βρυσόμυλος", 7 χιλιόμετρα νότια των Γαργαλιάνων, έχουν επισημανθεί ίχνη κατοίκησης της ρωμαϊκής εποχής.

## Κάτοικοι
Ο πολύ μικρός αυτός οικισμός, με βάση την απογραφή του 2011, έχει μόλις 2 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, ελαιώνες και περιβόλια.

## Κτίρια και αξιοθέατα
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων ή εκκλησία, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Κοντά στον οικισμό βρίσκεται το εκκλησάκι της Μεταμόρφωσης του Σωτήρος, από όπου πήρε το όνομα της και η παραλία, και το οποίο γιορτάζει κάθε χρόνο στις 6 Αυγούστου.

## Παραλία της Αγιά Σωτήρας
Σημαντικό αξιοθέατο στην περιοχή του Βρυσομήλου είναι η *Παραλία της Αγιά Σωτήρας*, η οποία βρίσκεται σε απόσταση περίπου 7,5 χιλιομέτρων από τους Γαργαλιάνους και αποτελεί φυσική προέκταση της *Παραλίας της Χρυσής Ακτής* γνωστής και ως «Μάτι», στην κατεύθυνση προς το Βρομονέρι και τον Μάραθο. Η *Παραλία της Αγιά Σωτήρας* θεωρείται από τους κατοίκους της ευρύτερης περιοχής, ως μια καλή επιλογή για επισκέπτες οι οποίοι αναζητούν ηρεμία ή θέλουν να ασχοληθούν με το ψάρεμα.

## Δείτε επίσης

* Γαργαλιάνοι
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Γαργαλιάνων

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.
* Αγία Σωτήρα. Κατασκευή έργου αντιδιαβρωτικής προστασίας στην περιοχή «Βρυσόμυλος», 10/11/2007, από την εφημερίδα "Θάρρος" της Μεσσηνίας.
* "Γαργαλιάνοι Τριφυλία: Οι Αρχαιολογικοί χώροι", 07/10/2013, από την ιστοσελίδα του τοπικού ΜΜΕ "Αριστομένης ο Μεσσήνιος".

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Ροζέτα Γκαλιαρντί

Η **Ροζέτα Γκαλιαρντί** (*[[ιταλικά]] : Rosetta Gagliardi*) (Μιλάνο 9 Φεβρουαρίου 1895 - Ελβετία 31 Ιουλίου `1975) ήταν Ιταλίδα πρωταθλήτρια της αντισφαίρισης. Ήταν η πρώτη Ιταλίδα που αγωνίστηκε σε Ολυμπιακούς αγώνες, και ήταν αθλήτρια του "Τένις Κλαμπ Μιλάνου".

Ξεκίνησε τον αθλητισμό από δέκα ετών, ταυτόχρονα με την αντισφαίριση ασχολούνταν και με την ποδηλασία στο “Veloce Club Milano”, το πατινάζ από το 1912 έως το 1922 που ήταν πρωταθλήτρια Ιταλίας έξι φορές, και την κολύμβηση. Σύζυγος της από το 1932 ήταν ο Νεοζηλανδός πρωταθλητής της αντισφαίρισης Τζόρτζ Προύς (George S. Prouse), ο πρώτος της γιος, Τζόνι, έγινε και αυτός αντισφαριστής.

Στο Ιταλικό πρωτάθλημα αντιφαίρισης ήταν πρώτη στο απλό το 1919, 1920, 1921, 1922 και το 1924, στο διπλό γυναικών το 1923, 1924, 1928, 1931, και το 1932, στο διπλό μεικτό το 1921, 1922, 1923 και το 1924. Ήταν πρώτη καλύτερη Ιταλίδα αντισφαιρίστρια, στην εγχώρια κατάταξη γυναικών, το 1922, 1923, 1924, 1925, 1927 και 1928.

Στους Ολυμπιακούς αγώνες του 1920 και στην Αμβέρσα στο απλό αποκλείστηκε στον δεύτερο γύρο και στον πρώτο γύρο του μεικτού διπλού με συμπαίκτη τον Τσέζαρε Κολόμπο. Στους Ολυμπιακούς αγώνες του 1924 στο Παρίσι, στο απλό αποκλείστηκε στον τρίτο γύρο ενώ στο διπλό γυναικών στον δεύτερο γύρο με συμπαίκτρια την Τζούλια Περελί.

## Παραπομπές


Κατηγορία:Ιταλίδες αθλήτριες της αντισφαίρισης
Τζούλια Περελί

Η ** Τζούλια Περελί** (*[[ιταλικά]] : Giulia Perelli*) (Μιλάνο 1897 - ?) ήταν Ιταλίδα πρωταθλήτρια της αντισφαίρισης. Ήταν αθλήτρια του "Τένις Κλαμπ Μιλάνου".
1897

Στο Ιταλικό πρωτάθλημα αντιφαίρισης ήταν πρώτη στο απλό το 1923 και το 1925, στο διπλό γυναικών το 1927 με συμπαίκτρια την Λουτσία Βαλέριο και στο διπλό μεικτό το 1914, 1919, 1920, 1925 και το 1928. Το 1924 ήταν φιναλίστ στο τουρνουά του Μοντρέ.

Στους Ολυμπιακούς αγώνες του 1924 στο Παρίσι, αποκλείστηκε στο δεύτερο γύρο στο απλό, στο διπλό γυναικών με συμπαίκτρια την Ροζέτα Γκαλιαρντί και στο διπλό μεικτό με συμπαίκτη τον Ουμπέρτο ντε Μορπούργκο.

## Παραπομπές


Κατηγορία:Ιταλίδες αθλήτριες της αντισφαίρισης
Διοργανώσεις Ε.Π.Σ. Δωδεκανήσου 2016–17

Για την **περίοδο 2016–17**, η Ένωση Ποδοσφαιρικών Σωματείων Δωδεκανήσου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δωδεκανήσου.

Η πρωταθλήτρια της Α΄ κατηγορίας της ΕΠΣ Δωδεκανήσου προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Δωδεκανήσου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Δωδεκανήσου είναι η εξής:

* Α΄ Κατηγορία
* Β΄ Κατηγορία (3 Όμιλοι)
* Γ΄ Κατηγορία

### Α΄ Κατηγορία
Η Α΄ Κατηγορία «Blue Star Ferries» διεξάγεται με τη συμμετοχή 15 ομάδων καθώς η 16η που είχε δικαίωμα συμμετοχής, ο Απόλλων Απολλώνων, τελικά δήλωσε συμμετοχή στη Γ΄ Κατηγορία. Η πρώτη σε βαθμολογία ομάδα προβιβάζεται στη Γ΄ Εθνική, οι ομάδες από 14η θέση και κάτω υποβιβάζονται στη Β΄ Κατηγορία.

Πηγή: Ε.Π.Σ. Δωδεκανήσου

### Β΄ Κατηγορία
Οι ομάδες χωρίστηκαν σε τρείς ομίλους. Η Ασπις Απολακκιάς προτίμησε να αγωνιστεί στη Γ κατηγορία και η Ασπίς Σαλάκου δε δήλωσε καθόλου συμμετοχή όποτε οι δυο όμιλοι Ρόδου απαρτίζονται από 11 αντί για 12 ομάδες. Στον όμιλο Νήσων επίσης δε δήλωσε συμμετοχή η ομάδα των Λειψών.
Οι πρωταθλητές κάθε ομίλου ανεβαίνουν κατηγορία και οι τελευταίοι των δυο ομίλων Ρόδου υποβιβάζονται. Επίσης προβιβάζεται και μια 4η ομάδα που θα προκύψει από αγώνες κατάταξης μεταξύ των 2ων στη βαθμολογία ομάδων κάθε ομίλου. 

#### 1ος Όμιλος

Πηγή: Ε.Π.Σ. Δωδεκανήσου

#### 2ος Όμιλος

Πηγή: Ε.Π.Σ. Δωδεκανήσου

#### 3ος Όμιλος (Νήσων)

Πηγή: Ε.Π.Σ. Δωδεκανήσου

### Γ΄ Κατηγορία
10 ομάδες συμμετείχαν στην τρίτη κατηγορία. Πέρα από τον εθελούσιο υποβιβασμό του Απόλλωνα Απολλώνων από την Α και της Ασπίδας Απολακκιάς από την Β κατηγορία, δε δήλωσε συμμετοχή ο Ταξιάρχης Καλάθου αλλα επανεμφανίστηκε η Θύελλα Πυλώνα και με ανδρική ομάδα οι Ατρόμητοι Ρόδου που αγωνιζόντουσαν μονο στα πρωταθλήματα μικρών ηλικιών.

Πηγή: Ε.Π.Σ. Δωδεκανήσου

## Κύπελλο

Στο θεσμό του Κυπέλλου Δωδεκανήσου «Αυγουστίνος» συμμετέχουν τα σωματεία της Ε.Π.Σ. Δωδεκανήσου. Οι ομάδες χωρίζονται σε δύο ομίλους, τον όμιλο Ρόδου με ομάδες από τη Ρόδο, Κάρπαθο, Τήλο,Χάλκη, Σύμη και Νίσυρο και τον όμιλο «Βορείου συγκροτήματος Νήσων» ( Κω, Κάλυμνο, Πάτμο, Λέρο, Λειψούς). Στην πρώτη φάση του κυπέλλου συμμετέχουν οι σύλλογοι της Β΄ και Γ΄ κατηγορίας και στη δεύτερη εισέρχονται οι σύλλογοι της Α΄ ΕΠΣΔ και της Γ΄ Εθνικής Ερασιτεχνικής. Έξι ομάδες από τον όμιλο Ρόδου και δύο από τον όμιλο Νήσων συγκροτούν την τελική οκτάδα των προημιτελικών. Κυπελλούχος για την περίοδο 2017–18 αναδείχθηκε η ομάδα του Διαγόρα.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δωδεκανήσου
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Διοργανώσεις Ε.Π.Σ. Κορινθίας 2016–17

Για την **περίοδο 2016–17**, η Ένωση Ποδοσφαιρικών Σωματείων Κορινθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κορινθίας.

Η πρωταθλήτρια ομάδα της ΕΠΣ Κορινθίας θα προβιβαστεί στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Κορινθίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, δομή του πρωταθλήματος της Ε.Π.Σ. Κορινθίας είναι η εξής:

* Α΄ Κατηγορία
* Β΄ Κατηγορία 
* Γ΄ Κατηγορία
** Γ1 όμιλος
** Γ2 όμιλος

### Α΄ Κατηγορία
Η Α΄ κατηγορία διεξάγεται με τη συμμετοχή 16 συλλόγων και με τη κλασική μορφή πρωταθλήματος. Οι δυο τελευταίες ομάδες υποβιβάζονται στη Β΄ κατηγορία. Πρωταθλήτρια ήταν η ομάδα του Πέλοπα Κιάτου.

Πηγή: ΕΠΣ Κορινθίας

### Β΄ Κατηγορία

Με 15 συλλόγους διεξήχθη το πρωτάθλημα της Β κατηγορίας. 

Πηγή: ΕΠΣ Κορινθίας

### Γ΄ Κατηγορία
Η τρίτη κατηγορία απαρτίζεται από 21 συλλόγους χωρισμένους σε δυο ομίλους. Οι δυο πρώτοι κάθε ομίλου ανεβαίνουν κατηγορία. 

Πηγή: ΕΠΣ Κορινθίας 

Πηγή: ΕΠΣ Κορινθίας

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κορινθίας. Το κύπελλο της περιόδου 2016–17 κατέκτησε η ομάδα του Ηρακλή Ξυλοκάστρου 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κορινθίας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Αρχαία ελληνική αστρονομία

Η **ελληνική αστρονομία** είναι η αστρονομία γραμμένη στην ελληνική γλώσσα στην κλασική αρχαιότητα. Η ελληνική αστρονομία περιλαμβάνει τις εποχές της αρχαίας ελληνικής, ελληνιστικής, ελληνορωμαϊκής και ύστερης αρχαιότητας. Γεωγραφικά δεν περιορίζεται στην Ελλάδα ή στους Έλληνες, καθώς η ελληνική γλώσσα έγινε η γλώσσα της γνώσης σε όλο τον ελληνιστικό κόσμο μετά τις κατακτήσεις του Μέγα Αλεξάνδρου. Αυτή η φάση της ελληνικής αστρονομίας είναι επίσης γνωστή ως **ελληνιστική αστρονομία**, ενώ η προελληνιστική φάση είναι γνωστή ως **αστρονομία κλασικής ελληνικής**. Κατά τη διάρκεια των ελληνιστικών και ρωμαϊκών περιόδων, πολλοί από τους Έλληνες και τους μη Ελληνες αστρονόμους που ασχολούνταν με την ελληνική παράδοση, μελετούσαν στο Μουσείο και στη Βιβλιοθήκη της Αλεξάνδρειας στην Πτολεμαϊκή Αίγυπτο.

Η ανάπτυξη της αστρονομίας από τους Έλληνες και Ελληνιστικούς αστρονόμους, θεωρείται από τους ιστορικούς ως μια σημαντική φάση στην ιστορία της αστρονομίας. Η ελληνική αστρονομία χαρακτηρίζεται από την αρχή από την αναζήτηση της ορθολογικής, φυσικής εξήγησης για τα ουράνια φαινόμενα. Οι περισσότεροι από τους αστερισμούς του βόρειου ημισφαιρίου προέρχονται από την ελληνική αστρονομία, όπως και τα ονόματα πολλών αστεριών, αστεροειδών και πλανητών. Ήταν επηρεασμένη από την αιγυπτιακή, και ειδικότερα από τη βαβυλωνιακή αστρονομία. Με τη σειρά της, επηρέασε την ινδική, την αραβο-ισλαμική και τη δυτικοευρωπαϊκή αστρονομία.

## Παραπομπές


Κατηγορία:Αρχαία ελληνική επιστήμη
Κατηγορία:Αρχαία ελληνική αστρονομία
Σημαία του Μπασκορτοστάν

Η **σημαία του Μπασκορτοστάν** περιέχει το λουλούδι Κουράι, ένα σύμβολο φιλίας, και εφτά πέταλα που αντιπροσωπεύουν τις εφτά φυλές που φέρνουν ενότητα, και εδραίωση στο Μπασκορτοστάν. Το μπλε αντιπροσωπεύει την ακεραιότητα, και την τελειότητα και τις σκέψεις των Μπασκίρ, και το λευκό συμβολίζει την ηρεμία, και την επιθυμία τους να συνεργαστούν. Το πράσινο αντιπροσωπεύει την ελευθερία και τηναιώνια ζωή. Η σημαία καθιερώθηκε στις 25 Φεβρουαρίου του 1992. Οι αναλογίες είναι 2:3.

## Αναφορές
* Μπασκορτοστάν στις Σημαίες του Κόσμου

Κατηγορία:Δημοκρατία του Μπασκορτοστάν
Τόμας Μπρόντι-Σάνγκστερ

O **Τόμας Μπρόντι-Σάνγκστερ** αλλιώς γνωστός ως Τόμας Σάνγκστερ, είναι γεννημένος στις 16 Μαΐου του 1990, είναι Άγγλος ηθοποιός, μουσικός  και μοντέλο κυρίως γνωστός για τον ρόλο του ως Jojen Reed στο *[[Game of Thrones]]*, στην μεταγλώττιση που έχει κάνει ως Ferb στην παιδική σειρά του Disney Channel, *[[Φινέας και Φερμπ]]*, στον ρόλο του ως Σαμ στο *Love Actually*, στον ρόλο του ως Νίουτ στην τριλογία ταινιών *Maze Runner* και τέλος στον ρόλο του ως Σάιμον στο *Nanny McPhee*. Πρόσφατα μάλιστα έπαιξε τον ρόλο του *Benny* Watts στην σειρα του netflix 

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Εθνόσημο της Δημοκρατίας του Μπασκορτοστάν

Το **εθνόσημο του Μπασκορτοστάν** είναι ένα εθνικό σύμβολο τηςΔημοκρατίας του Μπασκορτοστάν στη Ρωσία. 

## Περιγραφή
Διαθέτει το μνημείο του Σαλαβάτ Γιουλάγιεφ στην Ουφά κατά την ανατολή του ήλιου με τις ακτίνες του. Επίσης, το μνημείο του Σαλαβάτ Γιουλάγιεφ είναι εθνικό μνημείο. Παρακάτω, εμφανίζεται το Μπασκιρικό τριαντάφυλλο (**), βαμμένο με τα χρώματα της εθνικής σημαίας του Μπασκορτοστάν. Πιο κάτω, υπάρχει η επιγραφή "Μπασκορτοστάν" (μπασκίρ: Башҡортостан) με μαύρα γράμματα.

## Δείτε επίσης
* Σημαία της Δημοκρατίας του Μπασκορτοστάν

## Παραπομπές

Κατηγορία:Δημοκρατία του Μπασκορτοστάν
Βέρα Άτσεβα

Η **Βέρα Άτσεβα - Ντόστα** (, 24 Νοεμβρίου 1919 - 10 Νοεμβρίου 2006) ήταν κομμουνίστρια και πολιτικός από την Βόρεια Μακεδονία, η οποία από τη δράση της κατά την περίοδο του Δευτέρου Παγκοσμίου Πολέμου, στην περιοχή της Γιουγκοσλαβίας, έγινε εθνική ηρωίδα. 

Γεννημένη στο Πρίλεπ, αναγκάστηκε ελέω κακής οικονομικής κατάστασης, να σταματήσει τις σπουδές της στο γυμνάσιο και να εργαστεί σε εργοστάσιο καπνού. Εκεί, σε ηλικία 16 ετών, έγινε μέλος του εργατικού κινήματος, ενώ κατά τις αρχές του 1940, έγινε και μέλος του Κομμουνιστικού Κόμματος Γιουγκοσλαβίας. Κατά την ένταξή της εκεί έγινε μέλος της Τοπικής Γενικής Επιτροπής στην περιοχή της Βόρειας Μακεδονίας. Από το 1940 έως και το 1941, ήταν και η Γραμματέας της επιτροπής αυτής.

Όταν ξεκίνησε ο Δεύτερος Παγκόσμιος Πόλεμος, η Άτσεβα, ήταν από τα πρώτα πρόσωπα που συμμετείχαν στην οργάνωση των ανταρτών, στην περιοχή της, το Πρίλεπ. Ήδη, από το 1942, δούλευε για το Κόμμα, στα Σκόπια, ενώ αργότερα ως καθοδηγητής στις περιοχές Στρώμνιτσα, Μπίτολα και Στιπ. Τον Αύγουστο του 1942, έγινε επίτροπος του αποσπάσματος του Σερ, ενώ στις 11 Νοεμβρίου του 1943, εκλέχτηκε πολιτικός επίτροπος στην πρώτη ταξιαρχία που δημιουργήθηκε μεταξύ Κοσόβου και Βόρειας Μακεδονίας. Τη θέση την κράτησε έως και τον Γενάρη του 1944, όπου μετά έγινε Πολιτική Γραμματέας της 3ης και της 4ης περιοχής του Κόμματος. Την ίδια χρονιά συμμετείχε και στη Αντι-φασιστική Συνέλευση για την ελευθερία της περιοχής, όπου εκλέχτηκε πρόεδρος.

Μετά την απελευθέρωση της περιοχής, η Άτσεβα, συνέχισε να εργάζεται για το Κόμμα. Το 1948, έγινε δήμαρχος της πόλης των Σκοπίων. Την ίδια χρονιά, στην 5η Συνέλευση του Κόμματος, εκλέχτηκε μέλος της Κεντρικής Επιτροπής του. Κατά την περίοδο της Σοσιαλιστικής Δημοκρατίας της Μακεδονίας, ανέλαβε υπουργός Γεωργίας.  Το 1960, ήρθε σε ρήξη με την Γενικό Γραμματέα του Κόμματος, του πΓΔΜ, Λάζαρ Κολισέφσκι, τον οποίον κατηγόρησε ότι παίρνει αποφάσεις μαζί με τον Βιντόε Σμιλέφσκι, μακριά από την Επιτροπή. Στις 18 Οκτωβρίου του ίδιους έτους, ο Αλεξάνταρ Ράνκοβιτς, πήρε το μέρος του Σμιλέφκσι, με την Άτσεβα, να αναγκάζεται να υποχωρήσει, και να σταλθεί στο Βελιγράδι, ώστε να συνεχίσει να εργάζεται. Το 1991, κυκλοφόρησε το βιβλίο *Letter to Svetozar Vukmanovik - Tempo*, βλέποντας παράλληλα και την ανεξαρτησία της Βόρειας Μακεδονίας, από τη Γιουγκοσλαβία. Απεβίωσε το 2006, στα Σκόπια.

## Παραπομπές


## Εξωτερικοί σύνδεσμοι
* ВЕРА АЦЕВА – ΒΕΡΑ ΑΤΣΕΒΑ  στο Novazora.gr

Κατηγορία:Γιουγκοσλάβοι κομμουνιστές
Κατηγορία:Γυναίκες στον Β' Παγκόσμιο Πόλεμο
Κατηγορία:Βορειομακεδόνες πολιτικοί
Κατηγορία:Γιουγκοσλάβοι
Ζαν-Πιερ Τιολέ

Ο **Ζαν-Πιερ Τιολέ** (**Jean-Pierre Thiollet**, γεννημένος στις 9 Δεκεμβρίου 1956 στο Πουατιέ), είναι Γάλλος συγγραφέας και δημοσιογράφος. 
Έχει γράψει πολλά βιβλία και είναι ενεργό μέλος στο γαλλικό τμήμα της CEDI - Confédération européenne des indépendants (ευρωπαϊκό συνδικάτο ανεξάρτητων εργαζομένων).To 2017 δημιούργησε τον InterHallier κύκλο σε φόρο τιμής Jean-Edern Hallier.

## Βιβλία
Κάποια από τα βιβλία που έχει γράψει είναι:
* Hallier de A à Z. L'esprit à l'oeuvre, τόμος 1, 2025
* Hallier, chagrins d'amour, 2024
* Hallier tout feu tout flamme, 2023
* Hallier en roue libre, 2022
* Hallier, l'Edernel retour, 2021
* Hallier, l'Homme debout, 2020
* Hallier Edernellement vôtre, 2019
* Hallier ou l'Edernité en marche, 2018
* Improvisation *so* piano, 2017
* Hallier, l’Edernel jeune homme, 2016
* 88 notes pour piano solo, 2015
* Piano ma non solo, 2012
* Bodream (Bodrum), 2010
* Carré d'Art : Barbey d'Aurevilly, Byron, Dali, Hallier, 2008 
* Le Droit au bonheur, 2006
* Barbey d'Aurevilly, 2006
* Je m’appelle Byblos, 2005
* Sax, Mule & Co, 2004
* Le Chevallier à découvert, 1998
* Euro-CV, 1997
* Utrillo,με άλλους συγγραφείς, 1982

## Παραπομπές


Κατηγορία:Γάλλοι μυθιστοριογράφοι
Κατηγορία:Γάλλοι διηγηματογράφοι
Ευγένιο Μιγκόνε

Ο **Ευγένιο Μιγκόνε** (*[[ιταλικά]] : Eugenio Migone*) (Φλωρεντία 17 Ιουνίου 1916 - Φλωρεντία 20 Απριλίου 2010)ήταν Ιταλός πρωταθλητής της αντισφαίρισης. Αρχηγός της Ιταλίας στο Κύπελλο Ντέιβις, τα τελευταία χρόνια της ζωής του είχε καθηλωθεί σε αναπηρικό καροτσάκι.

Ιδιοκτήτης της βιομηχανίας "Ceraria Migone", που ιδρύθηκε το 1860 από τον παππού του και στη συνέχεια τον διαδέχτηκε ο πατέρας του, ήταν πρόεδρος της εμπορικής τράπεζας για δώδεκα χρόνια μεταξύ των 80 και στις αρχές του 90. Αθλητής από το 1930 κι έπειτα πρόεδρος της "Κλαμπ τένις Φλωρεντίας" το 1977-2000 (οπότε έπειτα και διορίστηκε επίτιμος πρόεδρος), σύμβουλος της Federtennis μεταξύ 1960 και 1961. Ήταν παντρεμένος σε δεύτερο γάμο με την Φιάμμα ενώ από τον πρώτο του γάμο είχε έναν γιο τον Νίκολα . Η κηδεία του έγινε στην εκκλησία της Σάντα Φελίτσια στο Ολτράλνο μόλις λίγα βήματα από το σπίτι όπου ζούσε.
Πρωταθλητής Ιταλίας στην Β΄κατηγορία το 1949 στο διπλό αντρών και στο διπλό μεικτό. 

Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό μεικτό με συμπαίκτρια την Ερίκα Βόλμερ.  Ήταν δεύτερος στα τουρνουά του Φλισμς και του Σεν Μόριτς το 1950, δεύτερος στο απλό στο Διεθνές πρωτάθλημα Ιταλίας το 1958.

## Παραπομπές


Κατηγορία:Ιταλοί αθλητές της αντισφαίρισης
Κατηγορία:Ιταλοί επιχειρηματίες
Τάνια Τσάροφσκα

Η **Τάνια Τσάροφσκα** (, προφορά:  *[[ΔΦΑ|ˈtaɲa ˈtsarɔfska]]*, 19 Μαρτίου 1980) είναι Βορειομακεδόνισσα τραγουδίστρια, τραγουδοποιός και συνθέτης. Ζει, στο Ηνωμένο Βασίλειο και συγκεκριμένα στο Λονδίνο. Οι υποστηρικτές της, την αποκαλούν "το κορίτσι με την αγγελική φωνή". Επίσης, γράφει τραγούδια και στην αγγλική γλώσσα, ενώ τραγουδάει και παραδοσιακά τραγούδια της μητρικής της γλώσσας. Ειδικεύεται στη βυζαντινή και στη βαλκανική μουσική. Μία από τις σπουδαιότερες στιγμές της καριέρας της ήταν το 2004, όπου συμμετείχε στο soundtrack ταινία *[[Τα Πάθη του Χριστού]] (2004)*, του Μελ Γκίμπσον, το οποίο υπήρξε υποψήφια για Όσκαρ Καλύτερης Πρωτότυπης Μουσικής, στην 77η τελετή των Όσκαρ.

Αυτή δεν ήταν η μόνη της συμμετοχή στον κινηματογράφο. Είχε συμμετάσχει και στην ταινία του Βόλφγκανγκ Πέτερσεν *Τροία* (2004), όπου ερμήνευσε το τραγούδι *Remember*. Γνωστή στη χώρα της είναι και η συμμετοχή της στην ταινία *Majki* (2010). Εκτός από τον κινηματογράφο, έχει συμμετάσχει και στη μουσική βιντεοπαιχνιδιών, όπως, για παράδειγμα, του *Lair* (2007), για το PlayStation, του *Fable III*, της Microsoft και του *[[Total War: Rome II]]* (2013), για υπολογιστή. Επίσης, έχει εμφανιστεί και σε ντοκιμαντέρ, όπως, για παράδειγμα, στο πρωτοποριακό ντοκιμαντέρ του Τζέιμι Κάτο, για το βρετανικό ντουέτο, 1 Giant Leap. Έχει, επίσης, συνεργαστεί σε συγκρότημα με τον Έραν Μπάρον Κοέν.

Στην αγγλική γλώσσα το όνομά της αναφέρεται ως **Tanja Tzarovska** (η και **Tanja Carovska**). Συχνά στα τραγούδια που γράφει χρησιμοποιεί τυπικούς παραδοσιακούς ρυθμούς και μελωδίες της πΓΔΜ, σε αγγλικό στίχο όμως. Το πρώτο της άλμπουμ κυκλοφόρησε τον Μάιο του 2011, στο Ηνωμένο Βασίλειο, ονόματι *No Record of Wrong*, από την Amaris River. Στον δίσκο αυτόν, ήταν και παραγωγός, ενώ έγραψε και συνέθεσε έξι από τα συνολικά δώδεκα τραγούδια του. Ο εν λόγω δίσκος είναι και ο τελευταίος της έως τώρα. Σε δισκογραφική δουλειά είχε συμμετάσχει και στο single, του  Τζος Γκόρμπαν,  *Remember*, το οποίο λειτούργησε για την προώθηση του sountrack της ταινίας *Troy*.

## Παραπομπές


## Εξωτερικοί σύνδεσμοι
* Τάνια Τσάροφσκα στο Discogs.com
* Τάνια Τσάροφσκα στο IMDb

Κατηγορία:Βορειομακεδόνισσες τραγουδίστριες
Θωμόπουλος

Το ελληνικό επώνυμο **Θωμόπουλος**, που ετυμολογικά σημαίνει «γιος του Θωμά», μπορεί να αναφέρεται σε κάποιο από τα παρακάτω πρόσωπα:

* Βασίλειος Θωμόπουλος, Μακεδονομάχος οπλαρχηγός
* Γεώργιος Θωμόπουλος, Μακεδονομάχος οπλαρχηγός
* Επαμεινώνδας Θωμόπουλος (1878-1976), ζωγράφος
* Θωμάς Θωμόπουλος (1873-1937), γλύπτης, ζωγράφος και καθηγητής της ΑΣΚΤ
* Στέφανος Θωμόπουλος (1859-1939),  συγγραφέας και ιστορικός των Πατρών
Ιατρίδης

Το ελληνικό επώνυμο **Ιατρίδης** μπορεί να αναφέρεται σε κάποιο από τα παρακάτω πρόσωπα:

* Γεώργιος Ιατρίδης (θάν. 1826), αγωνιστής στην Επανάσταση του 1821
* Δημήτριος Ιατρίδης (1894-1961), στρατηγός και βουλευτής
* Μιλτιάδης Ιατρίδης (1906-1960), αξιωματικός του Πολεμικού Ναυτικού, κυβερνήτης του υποβρυχίου «Παπανικολής»
* Σταύρος Ιατρίδης (1887-1976), ολυμπιονίκης στη σκακιστική σύνθεση
* Σταύρος Ιατρίδης (1900-1974), ηθοποιός

## Δείτε επίσης
* Ιατρίδη ή Ιατρίδου
Λεωφόρος Μπαγκραμιάν

Η **Λεωφόρος Μπαγκραμιάν** (αρμενικά: Մարշալ Բաղրամյան Պողոտա) είναι λεωφόρος η οποία μοιράζεται μεταξύ των περιοχών-επαρχιών Κέντρον και Αραμπκίρ του Γερεβάν της Αρμενίας. Η λεωφόρος ονομάστηκε έτσι προς τιμήν του Σοβιετικού Αρμένιου διοικητή και Στρατάρχη της Σοβιετικής Ένωσης Χοβχάννες Μπαγκραμιάν το άγαλμα του οποίου βρίσκεται σε κεντρικό σημείο της λεωφόρου. Ήταν γνωστή ως Λεωφόρος Φιλίας (Λεωφόρος Συντροφικότητας) από το 1970 έως το 1995, ως φόρο τιμής στην φιλία των κρατών-εθνών της Σοβιετικής Ένωσης.

Η λεωφόρος έχει μήκος 2,2 χιλιομέτρων. Ξεκινάει από την Πλας ντε Φρανς (Πλατεία της Γαλλίας) στα ανατολικά, και τελειώνει στην πλατεία Μπαρεκαμουτγιούν στα δυτικά και το πλάτος της είναι 17 μέτρα. Κατά μήκος της οδού, βρίσκονται κυβερνητικά και εκπαιδευτικά κτίρια.

## Αξιοσημείωτα κτίρια
Ακολουθεί ένας κατάλογος των αξιοσημείωτων κτιρίων που βρίσκονται στην λεωφόρο Μπαγκραμιάν. Επίσης, μερικά καταστήματα βρίσκονται κατά μήκος της οδού. 

### Κυβερνητικά κτίρια
μικρογραφία|Το Προεδρικό Μέγαρο στην Λεωφόρο Μπαγκραμιάν 26
* Το Προεδρικό Μέγαρο της Δημοκρατίας της Αρμενίας (κοινώς γνωστή ως Μπαγκραμιάν 26)
* Η Εθνοσυνέλευση της Δημοκρατίας της Αρμενίας.
* Το Εθνικό Συμβούλιο Ασφάλειας της Δημοκρατίας της Αρμενίας.
* Το Συνταγματικό Δικαστήριο της Δημοκρατίας της Αρμενίας.

### Ξένες διπλωματικές αποστολές
* Πρεσβεία του Ηνωμένου Βασιλείου. 
* Πρεσβεία της Σουηδίας.
* Πρεσβεία της Συριακής Αραβικής Δημοκρατίας.
* Πρεσβεία της Λαϊκής Δημοκρατίας της Κίνας.
* Το προξενείο της Ταϊλάνδης.

### Εκπαίδευση, επιστήμες και πολιτισμός
μικρογραφία|Το Αμερικανικό Πανεπιστήμιο της Αρμενίας
* Εθνική Ακαδημία Επιστημών της Αρμενίας
* Αμερικανικό Πανεπιστήμιο της Αρμενίας
* Οικία-Μουσείο του Αράμ Χατσατουριάν
* Η Ένωση Συγγραφέων της Αρμενίας.
* Η Ένωση Αρχιτεκτόνων της Αρμενίας. 
* Τα δημόσια σχολεία: Άντον Τσέχοφ (Αρ. 55), Δημοκρατία της Αργεντινής (Αρ. 76), Χαϋραπέτ Χαϋραπετιάν (Αρ. 78) και Χακόμπ Οσακάν (Αρ. 172)

### Άλλες υποδομές
* Το Πάρκο των Εραστών. 
* Ο υπόγειος σταθμός Στρατηγός Μπαγκραμιάν. 
* Ο υπόγειος σταθμός Μπαρεκαμουτγιούν. 
* Η Αρμενική Ευαγγελική Εκκλησία.

## Γκαλερί

Αρχείο:Բաղրամյան պողոտան ընդդեմ հոսանքի թանկացման ցույցի ժամանակ - 1.JPG|Συλλαλητήριο κατά των εγκριμένων αυξήσεων στους δασμούς του ηλεκτρικού ρεύματος, 22 Ιουνίου 2015.
Αρχείο:Բաղրամյան պողոտան ընդդեմ հոսանքի թանկացման ցույցի ժամանակ -2.JPG|Συλλαλητήριο κατά των εγκριμένων αυξήσεων στους δασμούς του ηλεκτρικού ρεύματος, 22 Ιουνίου 2015.
Αρχείο:Բաղրամյան պողոտան ընդդեմ հոսանքի թանկացման ցույցի ժամանակ -3.JPG|Συλλαλητήριο κατά των εγκριμένων αυξήσεων στους δασμούς του ηλεκτρικού ρεύματος, 22 Ιουνίου 2015.
Αρχείο:Բաղրամյան պողոտան ընդդեմ հոսանքի թանկացման ցույցի ժամանակ -4.JPG|Συλλαλητήριο κατά των εγκριμένων αυξήσεων στους δασμούς του ηλεκτρικού ρεύματος, 22 Ιουνίου 2015.


## Παραπομπές

Μπαγκραμιαν
Ζαφειρίου

Το ελληνικό επώνυμο **Ζαφειρίου** μπορεί να αναφέρεται σε κάποιο από τα παρακάτω πρόσωπα:

* Ελένη Ζαφειρίου (1916-2004), ηθοποιός
* Ζαφείρης Ζαφειρίου (θάν. 1827), αγωνιστής στην Επανάσταση του 1821
* Θεόδωρος Ζαφειρίου, αγωνιστής στην Επανάσταση του 1821
* Σταύρος Ζαφειρίου (γενν. 1958), λογοτέχνης